BMO Field

BMO Field (myös National Soccer Stadium) on Kanadan Torontossa sijaitseva jalkapallostadion. Se toimii MLS-liigassa pelaavan Toronto FC:n sekä Kanadan jalkapallo- ja rugby union -maajoukkueiden kotikenttänä. Stadion on nimetty Bank of Montrealin päätoiminimen BMO Financial Groupin mukaan, mutta Kansainvälisen jalkapalloliiton FIFA:n alaisissa otteluissa siitä käytetään nimeä National Soccer Stadium eli Kansallisstadion. BMO Field rakennettiin Toronton Exhibition Place -alueelle, ja rakennustyöt maksoivat 62,9 miljoonaa dollaria. Sen rahoittajina toimi kolme julkishallinnon tasoa sekä Maple Leaf Sports & Entertainment. BMO Field oli Kanadan ensimmäinen ensisijaisesti jalkapallolle tarkoitettu stadion. Se sijaitsee Toronton keskustan länsipuolella, Ontariojärven rannalla sijaitsevalle Exhibition Plac]n alueelle. Täsmälleen samalla paikalla on aikaisemmin toiminut neljä vanhempaa stadionia. Niistä viimeisin oli vuonna 1999 purettu Exhibition Stadium, joka toimi muun muassa baseballjoukkue Toronto Blue Jaysin kotikenttänä. BMO Field avautui 2007, jolloin sen kapasiteetti oli noin 20 000 katsojaa. Se rakennettiin Toronto FC:n ensimmäiselle MLS-kaudella ja toisaalta Kanadassa pelattujen alle 20-vuotiaiden MM-kilpailujen päänäyttämöksi. BMO Field sai ensimmäisinä vuosinaan kritiikkiä, sillä kentällä oli luonnonurmen sijaan FieldTurf-keinonurmea. Luonnonnurmea käytettiin ensimmäisen kerran 2009 ystävyysottelussa Real Madridia vastaan. Maple Leaf Sports & Entertainment pyysi tämän jälkeen Toronton kaupunginvaltuustolta lupaa vaihtaa pysyvästi luonnunurmeen. Muutos hyväksyttiin, ja vuoden 2010 MLS-kausi pelattiin jo luonnonnurmella. BMO Fieldillä pelattiin vuoden 2014 alle 20-vuotiaiden naisten MM-kilpailuja. BMO Fieldiä rakenettiin uudelleen vuosina 2014–2016, jolloin katsomoon rakennettiin uusi kerros ja katsomot saivat myös katoksen. Katsojakapasiteetti kasvoi laajennusten yhteydessä noin 30 000:nteen. BMO Fieldillä pelattiin 2016 Kanadan Grey Cupin sekä MLS Cupin loppuottelut. Vuoden 2026 MM-kilpailuja varten stadionin yhteyteen rakennettiin tilapäinen istumakatsomo, joka nosti kapasiteetin noin 45 000:nteen katsojaan. Mediatiloihin, lähetyslaitteistoon ja vierastiloihin tehtiin samalla pysyviä parannuksia. Lähteet BMO Fieldin kotisivut Viitteet Aiheesta muualla Kuvia tai muita tiedostoja aiheesta BMO Field Wikimedia Commonsissa